**Obec Zamarovce – Obecný úrad Zamarovce**

****

 **O P A K O V A N Á V Ý Z V A**

Vážení občania,

 Zákon č. 79/2015 Z.z. o odpadoch v znení neskorších predpisov, ukladá každej obci mať zavedený triedený zber biologicky rozložiteľných odpadov v každej domácnosti. Preto je povinnosťou každej domácnosti zvoliť si jednu z ponúkaných možnosti na triedenie bio odpadu. OcÚ Zamarovce v spolupráci so spoločnosťou Marius Pedersen ponúkajú možnosť objednať si vývoz bio odpadu, tzv. zeleného odpadu zo záhrad, formou tzv. hnedých 120l bio nádob. Cena vývozu jednej 120l nádoby s vývozom 1 x za 14 dni za obdobie od 01.03. do 31.11. kalendárneho roka (18 vývozov) je 45,-€ (v cene je dodanie nádoby, 18 vývozov a likvidácia bio odpadu na kompostárni). Pre tento rok by bola cena prepočítaná k počtu vychádzajúcich vývozov. V prípade záujmu o túto službu bolo potrebné zaslať záväznú objednávku na niektorí z emailov uvedených na webovej stránke obce, alebo osobne na OcÚ Zamarovce do 08.05.2019. **Ak ste tak doposiaľ neurobili, OcÚ Zamarovce predlžuje lehotu na objednanie bio nádoby do 26.05.2019.**

Ak o bio nádobu záujem nemáte, a volite si možnosť kompostovania, je potrebné **vyplniť a podpisať čestné prehlásenie**, ktoré Vám bolo doručené do schránky, resp. máte možnosť stiahnuť čestné prehlásenie z webovej stránky obce a toto doručiť na OcÚ Zamarovce, resp. vhodiť do schránky OcÚ Zamarovce.

 Nakoľko do dnešného dňa nebola z Vašej strany na Obecný úrad doručená ani jedna z možností kompostovania t.j**. záväzná objednávka na 120 l BIO nádobu hnedú** alebo **čestné prehlásenie o kompostovaní zeleného odpadu**, opätovne Vás vyzývame, aby ste uvedené uskutočnili **v termíne do 26.05.2019** – v opačnom prípade Vám bude pridelená hnedá 120 l bio nádoba s vyrúbením poplatku za vývoz bio odpadu v alikvótnej čiastke z celkovej sumy 45,-€.

 Ďakujeme za pochopenie.

 Obecný úrad Zamarovce